<classify> Shindano hilo ambalo linagusa wanamuziki wa Afrika Mashariki pekee, limeanzishwa kwa kuwa muziki na filamu ni vitu vinavyokwenda pamoja.Kwa mujibu wa meneja wa tamasha hilo, Daniel Nyalusi uamuzi wa kuwa na shindano hilo kumetokana na maombi ya siku nyingi ya wadau kuhusu shindano la video za muziki.Alisema kwamba ZIFF ina mchango mkubwa katika kufanikisha tasnia ya filamu na kwa kuwa muziki ni sehemu ya filamu waliona si vyema kuendelea kukataa kuingiza shindano la video bora katika tamasha hilo.Aidha, alisema kwamba kukua kwa tasnia ya ubunifu nchini Tanzania inayoambatana na video imechochea uwapo kwa tuzo hiyo katika tamasha hili na yanayokuja.Tuzo hizo inafanyiwa kazi kwa pamoja na kampuni ya Push Mobile Media Limited. Nyalusi alisema kwamba tuzo hiyo imelenga kuonesha wazi muingiliano wa muziki na sinema na pia kuchochea kukua kwa video za muziki, ukanda wa Afrika Mashariki.Taasisi zinazoshughulika na utayarishaji wa video za muziki zimeshauriwa kuingiza video tatu za muziki za mwaka jana au mwaka huu kwa ajili shindano hilo.Aidha, Nyalusi alisema kwamba video hizo zinaweza kuwasilishwa kupitia barua pepe: Ametaka wahusika pia kutuma linki ambayo inaweza kupakuliwa kupitia Vimeo, YouTube ikiwa katika mfumo wa MP4, MPEG, na MOV.Pia Nyalusi alisema video hizo zitaoneshwa katika chaneli ya ZIFF ya SIMU.TV Alitaja miongoni mwa masharti ya shindano hilo kuwa video iwe na hati miliki na ni kazi halisi.Aidha ni lazima iwe ya muziki na video iwe yenyewe wala si ya promo na kolabo zinaruhusiwa kuingizwa. Mshindi wa video hizo atachaguliwa na wadau wa muziki baada ya kutangazwa kwa Top10.Aidha mwisho wa kuingiza ushiriki ni Julai 10 mwaka huu.  <topic>: MICHEZO 